22 escolars de Burjassot reben el Premi Extraordinari al rendiment acadèmic 2021/2022
2025-07-24

El Saló de Plens de l’Ajuntament de Burjassot ha acollit el lliurament dels Premis Extraordinaris al rendiment acadèmic, en Primària i Secundària, del curs escolar 2021/2022. Aquest acte és un dels més especials que viu Burjassot al costat de la comunitat educativa del municipi ja que suposa, després del reconeixement realitzat per la Generalitat, que el poble reconega també la vàlua i l’esforç dels estudiants burjassoters.

Així, setze alumnes de Primària i 6 de Secundària han rebut de mans de l’alcalde de Burjassot, Rafa García, i de la regidora d’Educació, Manuela Carrero, el diploma que els acredita com a millors estudiants i una tauleta electrònica que el Consistori ha entregat a cadascun d’ells perquè puguen continuar formant-se tenint a mà aquesta eina tan necessària per a tots ells en el seu quefer diari.

L’alcalde de Burjassot va destacar que no sols “tenim en aquest saló de Plens al nostre futur sinó, també, al present de Burjassot. Sou alumnes de 10 i per a l’Ajuntament és un vertader honor rendir-vos aquest homenatge i contribuir, en la mesura que siga possible, al fet que continueu amb la vostra formació i la vostra gran carrera estudiantil”.

L’alumnat premiat en Primària ha sigut: Mateo Navarro Pizcueta i Amina Niang Forner, del CEIP El Pouet- Nostra Senyora dels Desemparats; Nerea Albiñana Sorlózano, del CEIP Els Sitges; Enara Utrillas Placencia, del CEIP Miguel Bordonau; Pau Bertolín Ayala, Irene Llop Suárez i Miguel Martínez Belenguer, del CEIP Sant Joan de Ribera; Iván Sangüesa Otero, del Centre Joan XXIII; Rubén García Hernández i Martina Peris Ayllón, del Col·legi La Fontaine; Sergio Garcés Pardo, Iria Moreno García i Inés Rodríguez Llopis, del Centre Nativitat de La nostra Senyora i Izan Cremades García, Laura Luna Navarro i Inés Varea Castelló, de Centre Sant Miquel Arcàngel.

En el cas de l’alumnat de Secundària, els estudiants premiats han sigut: Nerea Pérez Vallejo, del Centre Joan XXIII; Yasmina Gómez Requena, del col·legi La Fontaine; Mar Arazola, Ariadna Mariola Fullana Jordan i Ángel García Andreu, de l’IES Vicent Andrés Estellés i, finalment, Julia Cuñat Llorens, de l’IES Comarcal.